Protokol Tokyo
Peranan Pusat Sains dan Muzium Sains Seluruh Dunia Dalam Menyokong
Matlamat Pembangunan Lestari Pertubuhan Bangsa-bangsa Bersatu

Pengantar

Pusat sains dan muzium sains seluruh dunia adalah komited untuk mewujudkan
masyarakat yang celik sains serta terlibat secara aktif dalam komuniti, melaluiproses pendidikan, pemerkasaan, serta menimbulkan inspirasi kepada segenap
peringkat masyarakat tentang betapa pentingnya pengaruh sains di dalamkehidupan harian. Sejak tahun 1996, kepimpinan dalam lapangan ini telahbermesyuarat dalam enam kongres, dan telah mengukuhkan komitmen ini
melalui dua perisytiharan rasmi (Toronto dan Cape Town). Perjumpaan kongres
tersebut telah menyediakan dasar bagi menghimpunkan buat pertama kalinya
Sidang Kemuncak Pusat Sains Sedunia (SCWS2014) di Mechelen, Belgium,yang seterusnya menghasilkan Perisytiharan Mechelen (Mechelen Declaration)yang komprehensif merangkumi segala prinsip dan tindakan konkrit bagi
meningkatkan penglibatan masyarakat demi kebaikan dunia.
Semasa Sidang Kemuncak Pusat Sains Sedunia (SCWS2017) pada 15-17
November 2017 di Tokyo, Jepun, para peserta mengiktiraf pentingnya
pengamalan prinsip-prinsip Pengisytiharan Mechelen, lebih-lebih lagi untuk
mengukuhkan penglibatan masyarakat dalam kelestarian global.
Menggariskan peranan penting bagi lapangan ini,
Peserta Protokol ini
Merujuk kembali Matlamat Pembangunan Lestari (SDGs) yang telah disahkan
oleh Pertubuhan Bangsa-bangsa Bersatu pada 2015 yang merangkumi skopdan impak yang global;

Mengiktiraf bidang Sains, Teknologi, Kejuruteraan dan Matematik (STEM)
adalah kritikal untuk menghadapi segala cabaran tersebut, dan bahawa STEM
adalah relevan merentasi semua sempadan dan kebudayaan;
Memberi penekanan bahawa penglibatan dan tindakan masyarakat umum
melalui sains dan teknologi adalah penentu pencapaian SDGs;
Mengesahkan komitmen serta kejayaan organisasi global, serantau, dantempatan sehingga kini, bagi mencapai matlamat lestari demi kebaikan semua
hidupan di planet ini;
Mengambil kira peranan yang perlu dimainkan setiap pihak bagi menghadapicabaran yang diketengahkan SDGs, dan bagaimana peranan ini akan
dilaksanakan dengan tindakan individu-individu di komuniti setempat di seluruh
dunia;
Menyedari bagaimana perubahan pesat dunia hari ini, sama ada dalamlapangan saintifik, teknologi, demografik ataupun ekonomi, boleh menimbulkan
pelbagai cabaran malahan juga peluang baru untuk tindakan kolektif bagi
mencapai SDGs;
Mengakui komitmen sepenuhnya hampir 3000 pusat sains dan muzium sains
seluruh dunia dalam mempengaruhi 310 juta pengunjung dan peserta mereka
untuk meningkatkan kesedaran serta membantu setiap ahli masyarakat
melibatkan diri dalam menjayakan penyelesaian bagi setiap matlamat
kelestarian planet kita;
Menyatakan keyakinan bahawa pusat sains dan muzium sains adalah institusi
yang tangkas dalam menghadapi perubahan pesat, dan sentiasa bertindak
secara proaktif, dan sentiasa berkongsi wawasan dan peranan mereka dalammasyarakat yang sentiasa pesat berubah;Mengisytiharkan bahawa pusat sains dan muzium sains di seluruh duniaadalah prihatin, komited, dan bersedia untuk menangani matlamat tersebut yangsemakin mendesak,

Bersetuju bahawa:
Peruntukan Umum
Protokol ini adalah tambahan yang disahkan sepenuhnya kepada PerisytiharanMechelen yang telah ditandatangani pada 19 Mac 2014 semasa Sidang
Kemuncak Pusat Sains Sedunia yang pertama di Mechelen, Belgium danditerima pakai sebagai rangka kerja dengan tujuh tindakan berikut:
Kami akan…
1. Menyiasat bagaimana untuk melibatkan diri secara lebih effektif dengan
komuniti tempatan dan pelbagai komuniti lain, sambil memberi tumpuan
kepada kepelbagaian gender dalam penglibatan aktiviti.
2. Terus mengambil tindakan yang mempunyai kesan positif secara global,yang mampu memberi kesedaran kepada semua tentang peluang yangada dalam sains dan teknologi untuk pembangunan lestari manusia.
3. Menarik perhatian penentu dasar dan juga media tentang perananpenting penglibatan masyarakat dalam sains dan teknologi, melalui
penganjuran aktiviti global yang berprofil tinggi.
4. Berusaha untuk menggunakan pengaruh pusat sains sebagai institusi
yang ‘boleh dipercayai’ untuk mengutarakan teknologi baru dan teknologi
lestari sebagai penyelesaian, dan memperluaskan potensi penggunaan
teknologi tersebut.
5. Menerajui pembangunan kaedah terbaik untuk melibatkan pelajar dan
mengoptimumkan pembelajaran secara formal dan informal dengan
menggunakan teknologi yang sesuai dalam pelbagai konteks secara
meluas.
6. Melibatkan masyarakat secara terus dengan penyelidikan, danmenggunakannya untuk memperkasakan masyarakat, memperluaskan
sikap dan memastikan bahawa hasil kerja universiti dan institusi
penyelidikan adalah relevan dengan masyarakat setempat dan juga
kepentingan komuniti di seluruh dunia.

7. Bekerjasama menyambut secara kreatif Tahun Antarabangsa Pusat
Sains 2019, dengan menggalakkan masyarakat seluruh dunia untuk
mengambil bahagian dan berkongsi pengalaman yang berkait rapat
dengan sains, teknologi dan masyarakat.

Penyataan Tujuan
Tujuan Protokol ini adalah untuk:I.

Mengiktiraf dan menggunakan pusat sains dan muzium sains sebagai
pentas untuk membantu pihak yang berkepentingan memupukkefahaman yang lebih baik tentang cabaran dalam merealisasikan SDGs
dalam masyarakat yang semakin pelbagai;

II.

Menarik perhatian penggubal dasar seluruh dunia kepada pencapaian
dan kejayaan pusat sains dan muzium sains dalam SDGs yang konsisten
dengan Pengisytiharan Mechelen.

Dengan Tindakan Seterusnya:
Peserta Protokol ini akan berusaha untuk I.

Memberi pertimbangan utama kepada kepentingan dan keperluan
segera terhadap memperluaskan kesedaran awam, dan penglibatan
dalam tindakan yang membantu bagi mencapai SDGs;

II.

Mengambil tindakan yang relevan dan sesuai bagi masyarakat
setempat dengan mengambil berat SDGs;

III.

Menyediakan ruang bagi wacana dan pertukaran pendapat bagi
segenap pelusuk masyarakat dalam menghadapi isu-isu kritikal. Ini
termasuk menyebarkan idea, budaya, dan pandangan, sama ada ia
berdasarkan kepada pengetahuan asal, tradisi turun temurun atau yangdibentuk hasil kepesatan perubahan global;

IV.

Menubuhkan perkongsian baru serta memperkukuhkan perkongsian
dan kolaborasi sedia ada dengan organisasi atau entiti yang mempunyai
komitmen yang sama dengan pusat sains dan muzium sains, untukmeningkatkan kesedaran dan penglibatan awam bagi memastikan
kejayaan dalam mencapai matlamat SDGs;
V.

Menghayati dan menggunakan inovasi-inovasi teknologi sebagai
alat untuk melibatkan masyarakat secara lebih effektif dalam perkara ini;VI.

Berfungsi sebagai penghubung dan komunikator yang boleh
dipercayai bagi menerangkan kemajuan yang dicapai dan cabaran yangdihadapi oleh komuniti penyelidik sains sedunia dalam menyumbang
kepada pencapaian SDGs;

VII.

Menyokong perkembangan dari segi jumlah, kebolehan dan usaha
pusat sains dan muzium sains di mana saja dalam mencapai
kemajuan selaras dengan matlamat SDGs;

VIII.

Menerima tanggungjawab sebagai pemangkin bagi meningkatkan
persefahaman, dan juga perlaksanakan tindakan terancang dalamkomuniti di seluruh dunia bagi meransang toleransi dan pemikiran kritikal,
pembezaan antara fakta dan kepercayaan, mengukuhkan kepentingan
membuat keputusan berdasarkan bukti, dan memberi inspirasi kepada
generasi baru untuk melihat SDGs sebagai asas untuk mewujudkan
dunia yang lebih baik;

IX.

Menyokong penganjuran aktiviti STEM awam sedunia secara
kolektif, seboleh mungkin menjalankan sambutan tahunan Hari Pusat
Sains dan Muzium Sains Sedunia, selaras dengan kehendak dalam item
tindakan #7 dalam Perisytiharan Mechelen, dan mengubahsuai skopnya
daripada tahun antarabangsa kepada hari antarabangsa yang disambut
setiap tahun.

Tandatangan dan Kuatkuasa
Dengan menandatangani Protokol ini, para peserta mengakui komitmen
mereka untuk melaksanakan segala usaha yang mungkin dalammerealisasikan tindakan-tindakan yang termaktub dalam Protokol ini.

Tarikh _____________________________________________________________________________

LIM Tit Meng
President
Asia Pacific Network of Science &Technology Centres (ASPAC)

Luisa Massarani
DirectorLatin American and Caribbean Network for
the Popularization of Science andTechnology (RedPOP)________________________________________________

Linda Conlon
Chair
Association of Science – Technology
Centers (ASTC)

Sawsan Dalaq
President
North Africa and Middle East Science
centers network (NAMES)________________________________________________

Michiel Buchel
President
Ecsite - European network of sciencecentres and museums

Mondli Mnguni
ChairSouthern African Association of Science &Technology Centres (SAASTEC)